
PARLAMENTUL ROMÂNIEI
CAMERA DEPUTAŢILOR

Comisia pentru drepturile omului, culte                                                                                 Bucureşti, 06.02.2018
şi problemele minorităţilor naţionale 	                                                                                  PL-X  603/2018

BIROUL PERMANENT
AL
CAMEREI DEPUTAŢILOR
             
           Vă înaintăm alăturat RAPORTUL COMUN asupra proiectului de Lege privind construirea unui monument comemorativ dedicat eroilor evrei care și-au dat viața pentru România în Primul Război Mondial, trimis spre dezbatere în fond, cu adresa PL-X  603  din 20  decembrie 2017, înregistrat sub nr.4c-5/647 din 21 decembrie 2017.
            În raport de obiectul şi conţinutul său, proiectul de lege face parte din categoria legilor ordinare.



PREŞEDINTE                             	                                                  PREŞEDINTE      

Iusein IBRAM                                                                               Gheorghe-Dorel CĂPRAR
                        
                      



PARLAMENTUL ROMÂNIEI
CAMERA DEPUTAŢILOR

	COMISIA PENTRU DREPTURILE OMULUI, CULTE ŞI PROBLEMELE MINORITĂŢILOR NAŢIONALE
Nr.4c-5/647/06.02.2018
	
	COMISIA PENTRU APĂRARE, ORDINE 
PUBLICĂ ŞI SIGURANŢĂ NAŢIONALĂ            
Nr.4c-12/ 1247/06.02.2018
	                                                                           Bucureşti, 10.05.2006
                                                                           Nr.  Pl.x – 289/2006


PL-x  603/2017
                          RAPORT COMUN  
asupra proiectului de Lege privind construirea unui monument comemorativ dedicat eroilor evrei care și-au dat viața pentru România în Primul Război Mondial

	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  şi Comisia pentru apărare, ordine publică şi siguranţă naţională au fost sesizate, spre dezbatere în fond, cu proiectul de Lege privind construirea unui monument comemorativ dedicat eroilor evrei care și-au dat viața pentru România în Primul Război Mondial, trimis cu adresa nr. PL-X  603  din 20  decembrie 2017, înregistrat sub nr.4c-5/647 din 21 decembrie 2017, respectiv nr.4c-12/1247 din 21 decembrie 2017.

Senatul, în calitate de primă Cameră sesizată, a adoptat proiectul de lege în şedinţa din 18 decembrie 2017. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu referire la prevederile art. 73 alin. (1) din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 958/13.11.2017.
Guvernul României, cu adresa nr.1867 din 5 decembrie 2017, prin punctul de vedere transmis, susţine adoptarea acestei iniţiative legislative.
Proiectul de lege supus dezbaterii are ca obiect de reglementare aprobarea construirii unui monument comemorativ dedicat eroilor evrei care au participat la conflictele armate din Primul Război Mondial, de partea României.
În conformitate cu prevederile art.61 şi art.63 din Regulamentul Camerei Deputaţilor, republicat, membrii  celor două  comisii au examinat proiectul de lege în şedinţa comună din data de 6 februarie 2018.
Lucrările Comisiilor reunite, s-au desfăşurat în cvorum, parlamentarii fiind prezenţi conform listelor de prezenţă ale celor două Comisii. 
La lucrări au participat, în calitate de invitaţi, dl deputat Silviu Vexler - din partea iniţiatorilor, dl Nicolae Nasta, secretar de stat la Ministerul Apărării Naţionale şi dl Alexandru Pugna,  secretar de stat la Ministerul Culturii și Identității Naționale.
În urma examinării proiectului de lege, a amendamentelor depuse la comisii  şi a opiniilor exprimate, membrii celor două comisii au hotărât, cu unanimitate de voturi, să propună Plenului Camerei Deputaţilor adoptarea proiectului de Lege privind construirea unui monument comemorativ dedicat eroilor evrei care și-au dat viața pentru România în Primul Război Mondial, cu amendamente admise, prezentate în Anexa nr.1. 
În raport cu obiectul şi conţinutul său, proiectul de lege face parte din categoria legilor ordinare.
            
     

PREŞEDINTE,                                                                                                             PREŞEDINTE

         Iusein IBRAM                                                                                          Gheorghe-Dorel CĂPRAR


    SECRETAR, 					                                                                SECRETAR,
Petre Florin MANOLE                                                                                            Dumitru LUPESCU			                                                                                                       

                                                                                                                  
 Consilieri parlamentari :                                                                                                                                                                                       Consilier parlamentar:
Babeş Onesia                                                                                                                                                                                                          Ina Filote
Gheorghiu Valentin Laurențiu  



Anexa 1
Amendamente admise
	Nr. crt.
	Text
adoptat de Senat
	Text propus de Comisie
(autor amendament)
	Motivarea amendamentului

	1. 
	
Lege privind construirea unui monument comemorativ dedicat eroilor evrei care și-au dat viața pentru România în Primul Război Mondial
	
Nemodificat.
	




	2. 
	

Art. 1. - Se aprobă construirea în municipiul București a unui monument comemorativ dedicat eroilor evrei care și-au dat viața pentru România în primul război mondial, denumit în continuare monument.

	1. Articolul 1 se modifică şi va avea următorul cuprins:
Art. 1. - Se aprobă construirea unui monument comemorativ dedicat eroilor evrei care și-au dat viața pentru România în primul război mondial, denumit în continuare monument și declararea acestuia ca bun de interes public național.

Autori: dep. Silviu Vexler, dep. Dorel-Gheorghe Căprar, sen. Mihai-Viorel Fifor
	

[bookmark: _GoBack]Pentru respectarea normelor de tehnică legislativă.

	3. 
	

Art. 2. - Stabilirea amplasamentului, construirea și inaugurarea monumentului se realizează de Ministerul Apărării Naționale, cu consultarea Federației Comunităților Evreiești din România - Cultul Mozaic, în termen de 18 luni de la intrarea în vigoare a prezentei legi.
	2. Articolul 2, se modifică şi se completează, după cum urmează:
Art. 2. – (1) Amplasamentul monumentului se stabilește în municipiul București.
(2) Construirea și inaugurarea monumentului se realizează de către Ministerul Apărării Naționale, în termen de 18 luni de la intrarea în vigoare a prezentei legi.
(3) Prevederile alin. (1) și (2) se îndeplinesc cu consultarea Federației Comunităților Evreiești din România - Cultul Mozaic. 

Autori: dep. Silviu Vexler, dep. Dorel-Gheorghe Căprar, sen. Mihai-Viorel Fifor
	

Pentru concizia și claritatea reglementării.

	4. 
	

Art. 3. - Ministerul Apărării Naționale și Ministerul Finanțelor Publice vor elabora un proiect de hotărâre a Guvernului privind înscrierea monumentului în inventarul centralizat al bunurilor din domeniul public al statului și darea acestuia în administrarea Ministerului Apărării Naționale.
	3. Articolul 3 se modifică şi va avea următorul cuprins:
Art. 3. - Ministerul Apărării Naționale va elabora un proiect de hotărâre a Guvernului privind înscrierea monumentului în inventarul centralizat al bunurilor din domeniul public al statului și darea acestuia în administrarea Ministerului Apărării Naționale.

Autori: dep. Silviu Vexler, dep. Dorel-Gheorghe Căprar, sen. Mihai-Viorel Fifor

	

Pentru o reglementare corectă.

	5. 
	Art. 4. - (1) Fondurile necesare realizării monumentului se asigură de la bugetul de stat, prin bugetul Ministerului Apărării Naționale.

(2) Finanțarea monumentului se poate realiza și cu fonduri provenite din alte surse, potrivit legii.
	Nemodificat.
	


	6. 
	
	4. După articolul 4 se introduce un nou articol, art.5, cu următorul cuprins:
Art. 5. – De Ziua Eroilor, Ministerul Apărării Naționale și Federația Comunităților Evreiești din România - Cultul Mozaic organizează la monument, o ceremonie de comemorare a eroilor evrei care și-au dat viața pentru România în Primul Război Mondial.

Autori: dep. Silviu Vexler, dep. Dorel-Gheorghe Căprar, sen. Mihai-Viorel Fifor

	

Pentru o reglementare corectă.

